ddrg/super_eurlex huggingface dataset:
31.

bemærker, at agenturet reagerede på covid-19-pandemien ved at aktivere sin forretningskontinuitetsplan, at der blev dannet et team for forretningskontinuitet, og at den administrative direktør på grundlag af teamets anbefalinger vedtog foranstaltninger til at imødegå covid-19-pandemiens potentielle indvirkning på agenturets personale og operationelle processer; udtrykker sin tilfredshed med, at agenturet opretholdt fuld operationel kontinuitet under covid-19-krisen; fremhæver den koordinerende rolle, som agenturet har spillet med hensyn til at indsamle og formidle oplysninger om de vigtigste praktiske og retlige spørgsmål, der opstod som følge af covid-19-pandemien inden for retligt samarbejde i straffesager, samt give oplysninger om virkningen af de nationale foranstaltninger, der er truffet i denne forbindelse; bemærker, at medarbejderne forventedes at telearbejde, medmindre deres arbejde krævede fysisk tilstedeværelse i agenturets lokaler, og at agenturet tilskyndede til en fleksibel tilgang til tilrettelæggelsen af arbejdet under hensyntagen til forskellige behov blandt medarbejderne; bemærker, at databeskyttelsesspørgsmål blev taget i betragtning ved vurderingen af IT-værktøjer, og at der blev indført software til sikkert telearbejde og videokonferencer;
22.

glæder sig over agenturets resolutte målrettede aktioner forud for nedlukningen, som blev pålagt af den græske regering for at bekæmpe covid-19-udbruddet, såsom fortsat at sikre, at der var indført høje sundheds- og sikkerhedsforanstaltninger for dets personale (tilstrækkelige forsyninger af desinfektionsmidler, engangshandsker, masker, basale lægemidler, håndsprit); bemærker, at der er fastsat retningslinjer for personalet, at der blev givet tilladelse til telearbejde for alle medarbejdere den 11. marts 2020, samt at tjenesterejser og offentlige arrangementer blev indstillet;
2.

bemærker på baggrund af Revisionsrettens bemærkninger, at agenturet har haft en høj forekomst af for sene betalinger i de seneste fire år og i 11 % af betalingerne i 2020; bemærker, at de for sene betalinger for 2020 viste en forbedring på 7 % sammenlignet med de 18 % for sene betalinger i 2019; bemærker, at de for sene betalinger for 2020 stadig omfatter efterslæbet af for sene betalinger, der blev »fremført« fra 2019; bemærker, at uden den oven for nævnte akkumulering af for sene betalinger, var betalinger gennemført senere end de lovbestemte frister og relateret til aktiviteter i 2020 på 3 %; bemærker, at de fleste af de for sene betalinger vedrørte godtgørelse af rejseomkostninger for deltagere i workshopper; anerkender agenturets svar om, at der blev tilføjet yderligere personale til at behandle betalinger og til at afvikle efterslæbet fra 2019 fuldt ud i løbet af 2020; bemærker, at agenturet også besluttede at undersøge muligheden for at outsource godtgørelserne af udgifter til eksperter og deltagere til workshopper til Kommissionens lønkontor; gentager, at det er nødvendigt at håndtere situationen med sene betalinger og mindske den finansielle og omdømmemæssige risiko, som Revisionsretten beskriver;
11.

glæder sig over, at agenturet fortsat undersøger mulighederne for at dele ressourcer til overlappende opgaver (såsom IT og andre tjenester) med andre organer, kontorer og agenturer såsom Det Europæiske Institut for Innovation og Teknologi; glæder sig over, at agenturet har til hensigt at kontakte Den Europæiske Unions Agentur for Grundlæggende Rettigheder og Den Europæiske Arbejdsmarkedsmyndighed med henblik på i fællesskab at analysere mulighederne for at skabe synergier; bemærker, at det fælles udvekslingsprogram med Det Europæiske Agentur for Grænse- og Kystbevogtning vedrørende grænse- og kystvagtaktiviteter blev styrket, og at programmet med Det Europæiske Netværk for Uddannelse af Dommere og Anklagere blev yderligere udvidet;
35.

bemærker, at centrets egen evaluering af gennemførelsen af rammen for intern kontrol viste, at det interne kontrolsystem er på plads og fungerer, men at der er behov for visse forbedringer; bemærker, at centrets ledelse er nødt til at definere og dokumentere væsentlighedskriterierne for risikotolerance bedre i forbindelse med centrets aktiviteter; noterer sig, at der i centrets interne kontrolrammer vil blive indført et nyt afsnit med henblik på udtrykkeligt at tage de kontrolaktiviteter, der skal udføres, og opfølgningen på dem under overvejelse for at sikre, at målene nås; bemærker, at der skal udvikles en intern kommunikationspolitik, herunder kommunikation om målene og ansvarsområderne for den interne kontrol; opfordrer centret til at aflægge rapport til dechargemyndigheden om udviklingen i denne henseende;
26.

glæder sig over agenturets bestræbelser på at skabe en miljøvenlig arbejdsramme og over alle de foranstaltninger, som agenturet har truffet for at reducere sit CO2-fodaftryk og energiforbrug og for at udvikle en papirløs arbejdsgang; bemærker med hensyn til opfølgningen på bemærkningerne i dechargebetænkningen fra 2019 om omkostningseffektivitet og miljøvenlig praksis, at agenturets kontorbygning stammer fra det 19. århundrede, og at mulighederne for at forbedre lokalernes energieffektivitet derfor er begrænsede; bemærker, at agenturet som led i sit miljøstyringssystem er fast besluttet på løbende at forbedre sin samlede energimæssige ydeevne ved at udskifte udvalgte vinduer i bygningen og gå over til at have et aktivitetsbaseret arbejdsområde på flere etager, hvilket vil give yderligere forbedringer af den energimæssige ydeevne pr. arealenhed; bemærker endvidere, at agenturet køber 100 % af sin elektricitet fra vedvarende energikilder; opfordrer agenturet til at aflægge rapport til dechargemyndigheden om udviklingen i denne henseende;
36.

noterer sig på baggrund af agenturets svar, at agenturet har anvendt en forbedret strategi for sociale medier og omstruktureret sit websted for at skabe et område, der tilbyder indhold til et ikke-specialiseret publikum, men opfordrer agenturet til at stille oplysningerne på webstedet til rådighed på så mange officielle sprog som muligt og ikke blot på engelsk; bemærker, at denne praksis gjorde det muligt for agenturet at informere offentligheden om de foranstaltninger, der træffes for at sikre sundheden og sikkerheden i forbindelse med passagerrejser under covid-19-pandemien;
18.

bemærker, at centrets strategi for bekæmpelse af svig går helt tilbage til 2016, og at handlingsplanen for bekæmpelse af svig for 2019-2020 er blevet gennemført fuldt ud med overvågning af gennemførelsen af foranstaltningerne til bekæmpelse af svig, idet disse er medtaget i centrets årlige arbejdsprogram; glæder sig navnlig over udviklingen af listen over advarselssignaler (»Red Flags«) i forbindelse med IT og opfordrer centret til at dele sine erfaringer i denne henseende med andre EU-institutioner, -organer, -kontorer og -agenturer, der har et sammenligneligt IT-miljø; opfordrer centret til at overveje at ajourføre sin strategi for bekæmpelse af svig på grundlag af en vurdering af risikoen for svig for at sikre, at centrets bestræbelser på at bekæmpe svig stadig er rettet mod de mest relevante risici for svig;
56.

glæder sig over, at EU-Domstolen er fast besluttet på at fremme en rimelig og ansvarlig anvendelse af papir og at reducere forbruget heraf, og at papirforbruget er faldet drastisk (en reduktion på 63,7 % i forhold til 2015 og 56 % i forhold til 2019); bemærker imidlertid, at hvidt papir i 2020 stadig tegnede sig for et budget på 640 000 EUR; glæder sig over, at EU-Domstolen siden 2020 har haft en praksis med kun at bruge papir fra bæredygtigt forvaltede skove, hvilket er et kriterium for topkvalitet inden for papirhåndtering i henhold til det sektorreferencedokument, som Kommissionen har offentliggjort; anmoder EU-Domstolen om at fortsætte sine bestræbelser på at blive en papirløs institution;
66.

understreger den tilsynsførendes afgørende rolle med hensyn til at beskytte personoplysninger og privatlivets fred, der er to grundlæggende rettigheder i Unionen i forbindelse med covid-19-pandemien, navnlig relevansen og virkningen af dens vurdering af overholdelsen af databeskyttelsesreglerne af de mange kontaktopsporings- og advarselsapps, der er blevet udbredt under pandemien; anerkender den efterfølgende ekstra arbejdsbyrde, som den tilsynsførende har haft ud over sine almindelige opgaver, og påskønner, at den tilsynsførende ikke blot sikrede forretningskontinuitet, men også øgede sin produktivitet takket være bl.a. digitaliseringen af arbejdsgangene; glæder sig over, at den tilsynsførende har oprettet en særlig covid-19-taskforce, der er oprettet for at behandle alle disse anmodninger, tilsyn og rådgivning med hensyn til de foranstaltninger, der er indført for at bekæmpe pandemien (kontaktopsporingsapps, temperaturkontrol, vaccination); påpeger, at den tilsynsførende i marts 2020 som reaktion på Kommissionens høring om anvendelsen af telekommunikationsdata til overvågning af spredningen af covid-19-pandemien foreslog at fokusere på minimering af indsamlingen og opbevaringen af personoplysninger, dataanonymisering, datasikkerhed og dataadgang, tilstrækkeligheden af dataopbevaringsperioderne og en decentraliseret tilgang til datalagring og -behandling;
36.

bifalder, at mange arbejdsprocesser er blevet digitaliseret som følge af covid-19-pandemien, og at alle møder siden marts 2020 har været afholdt som fjernmøder eller i hybridform, mens alle medarbejdere har fået de nødvendige IT-værktøjer til at kunne arbejde hjemmefra; lykønsker udvalget med den betydelige forbedring af medlemsportalen, Phoenix og Adonis-redskabet for dokumentarbejdsgange; bemærker de fortsatte fremskridt for så vidt angår e-invoicing, e-tendering og papirløse finansielle arbejdsgange, at der blev nedsat en arbejdsgruppe om elektroniske signaturer, at der blev udrullet nye udgaver af søgemaskinerne for bedre at kunne understøtte onlinemøder for medlemmerne, mens der blev udarbejdet specifikke foranstaltninger, at der blev indført et elektronisk afstemningssystem for udvalgets medlemmer, at allerede eksisterende applikationer blev væsentligt tilpasset for bedre at kunne støtte udvalgets medlemmer og personale, og at implementeringen af computerstøttede oversættelsesværktøjer skred frem;
21.

bemærker, at myndigheden har foretaget en vurdering af rammen for intern kontrol, men at den ikke rapporterer sine konklusioner pr. princip og pr. komponent i sin årsberetning; bemærker, at vurderingen viste, at der manglede en række centrale resultatindikatorer for intern kontrol i myndigheden, og at der er ved at blive udarbejdet et dokument med en tilgang til intern kontrol, som vil omfatte årene 2021-2024; opfordrer myndigheden til på behørig vis at vurdere og aflægge rapport om gennemførelsen af rammen for intern kontrol og aflægge rapport til dechargemyndigheden for 2021 som minimum om status for den interne kontrol pr. komponent;
14.

er klar over, at den nye kontekst har til formål at fordele arbejdsbyrden mere effektivt ved at lade assistenter behandle klager, der ikke er omfattet af Ombudsmandens mandat, f.eks. ved at rådgive klagerne om at kontakte den myndighed, der er bedst egnet til at behandle dem; glæder sig over, at denne politiske beslutning gjorde det muligt for assistenter at behandle 22 % af alle de modtagne klager, som lå uden for mandatet, hvilket gav sagsbehandlere tid til at fokusere på undersøgelser; opfordrer Ombudsmanden til at forsyne dechargemyndigheden med en liste over sådanne klager;
2.

bemærker, at agenturet ud over sit hovedbudget fortsat forvaltede et stort delegeret budget, navnlig inden for rammerne af delegationsaftalerne for driften af EGNOS Exploitation (den europæiske geostationære navigations-overlay-tjeneste), Galileo Exploitation, og Horisont 2020; bemærker desuden, at agenturet i 2020 påbegyndte forvaltningen af bidragsaftalen om forberedende foranstaltninger under GOVSATCOM; bemærker endvidere, at der i 2020 blev indgået forpligtelser for i alt 402 000 000 EUR under et delegeret budget, og at der blev udbetalt et beløb svarende til 753 000 000 EUR;
14.

glæder sig over den nedadgående tendens i antallet af vikarer i forhold til det samlede antal ansatte; fremhæver, at én af de underliggende årsager til afhængigheden af midlertidigt ansatte var forsinkelsen i vedtagelsen og ikrafttrædelsen af Europa-Parlamentets og Rådets forordning (EU) 2021/2303 (2) om oprettelse af Den Europæiske Unions Asylagentur; glæder sig over forordningens ikrafttræden, som har gjort det muligt for Den Europæiske Unions nye Asylagentur at ansætte lønnede eksperter; understreger, at kontoret har ført en aktiv dialog med Kommissionen for at mindske denne afhængighed; beklager, at der kun kunne findes kortsigtede løsninger, og at kontoret fik lov til at ansætte 58 kontraktansatte i 2020 i en periode på kun ét år, indtil den planlagte vedtagelse af forordningen; bemærker imidlertid, at kontoret på grund af en forsinkelse i vedtagelsen af forordningen befandt sig i en vanskelig situation, idet aftalen ikke gav mulighed for at forlænge disse kontrakter, før forordningen trådte i kraft; bemærker med beklagelse en alvorlig mangel på fremsyn fra Kommissionens side i forbindelse med udformningen af disse stillinger til kontoret og tildelingen af dem til kontoret; understreger, at denne situation havde en negativ indvirkning på kontorets evne til at rekruttere personale og på dets aktiviteter;
5.

bemærker, at instituttet intensiverede sit samarbejde med centrale interessenter i 2020, og at der blev organiseret mere end ti webinarer med partnere såsom Kommissionen, Parlamentet, Den Internationale Arbejdsorganisation og EU-agenturer; bemærker, at instituttet har et løbende samarbejde med Den Europæiske Arbejdsmarkedsmyndighed (ELA); bemærker, at instituttet og Cedefop i 2020 fortsatte med at samarbejde om den europæiske virksomhedsundersøgelse, der blev gennemført i fællesskab i 2018/2019, og at formidlingen af aktiviteter blev tilrettelagt i samarbejde med Institute of Labour Economics (IZA); bemærker, at instituttet er en vigtig dataleverandør til kønsligestillingsindekset fra Det Europæiske Institut for Ligestilling mellem Mænd og Kvinder, og at der finder en regelmæssig udveksling af oplysninger sted med Det Europæiske Arbejdsmiljøagentur; bemærker endvidere, at instituttet søger at etablere et aftalememorandum med ELA og Det Europæiske Miljøagentur (EEA); glæder sig over instituttets samarbejde og videndeling som et eksempel til efterfølgelse for andre agenturer og organer; bemærker, at dette samarbejde fremmer skabelsen af synergier og bidrager til at undgå overlapninger;
28.

bemærker, at det i den årlige vurdering af systemet for intern kontrol for 2020 blev konkluderet, at alle komponenter fungerer sammen på en integreret måde til trods for én kontrol, hvor en kritisk mangel vedrørte formaliseringen af retlige forpligtelser for aktionsudgifter i fællesforetagendets redskab til kontraktforvaltning (DACC); noterer sig imidlertid på baggrund af Revisionsrettens beretning, at DACC og IT-applikationen til dokumentforvaltning (IDM) ikke finder anvendelse på systemerne og arbejdsgangen i Kommissionens centrale finansielle informationssystem (ABAC), og at fællesforetagendets administrerende direktør i marts 2020 besluttede, at de avancerede elektroniske signaturer i DACC som en midlertidig administrativ foranstaltning under covid-19-pandemien ikke kun skulle anvendes til forvaltning og undertegnelse af kontraktændringer, men også til oprindelige kontrakter; bemærker, at fællesforetagendet ikke fuldt ud tilpassede sine lokale IT-applikationer til de interne processer vedrørende delegationerne, og at der fortsat mangler at blive afhjulpet betydelige svagheder, som omfatter juridiske og tekniske aspekter og aspekter vedrørende intern kontrol; bemærker desuden med bekymring, at DACC-applikationen ikke kan dokumentere, at ansatte havde forstået indholdet af et dokument korrekt og indvilligede i at undertegne det med deres personlige underskrift; opfordrer fællesforetagendet til at aflægge rapport til dechargemyndigheden i denne henseende;
29.

bemærker, at Revisionsretten som led i kontrollen af aktionsudgifterne reviderede tilfældigt udvalgte stikprøver af Horisont 2020-betalingerne i 2020 for så vidt angår de endelige støttemodtagere med henblik på at underbygge fejlforekomsterne i den efterfølgende revision, og at de detaljerede revisioner i ét tilfælde afslørede en systemisk fejl, som skyldtes anvendelsen af en forkert metode til beregning af de anmeldte personaleomkostninger, og i et andet tilfælde en systemisk ikke-kvantificerbar svaghed, som skyldtes, at støttemodtageren ikke havde nogen valideringsprocedure for de arbejdstimer, der var anmeldt i forbindelse med projektet; noterer sig fællesforetagendets svar om, at der for så vidt angår støttemodtagerens manglende valideringsprocedure for anmeldte timer, der blev konstateret i en efterfølgende revisionsrapport udarbejdet af Kommissionens fælles revisionstjeneste ved udgangen af 2020, ikke var behov for finansielle justeringer, og at det i denne rapport blev konkluderet, at støttemodtagerens tidsregistreringssystem generelt var pålideligt, og at støttemodtageren desuden havde bekræftet, at der ville blive gennemført forbedringer af systemet til validering af tidsregistrering; opfordrer fællesforetagendet til at aflægge rapport til dechargemyndigheden om enhver udvikling i denne henseende.
33.

bemærker i dets konsoliderede årlige aktivitetsrapport, at agenturet reagerede rettidigt og hensigtsmæssigt på covid-19-pandemien, både med hensyn til dets personale og arbejdsordninger samt jernbanesektoren; bemærker, at bestyrelsen vedtog de nødvendige beslutninger for at sikre agenturets forretningskontinuitet under pandemien, herunder de nødvendige ordninger for beslutningstagning og telearbejde for agenturets personale og den digitale støtte, der var nødvendig for effektivt fjernarbejde; bemærker, at agenturet har oprettet en taskforce til rettidig overvågning af pandemisituationen og til at træffe beslutninger i realtid for at beskytte personalets sundhed og sikkerhed på arbejdspladsen, samtidig med at effektiviteten bevares; glæder sig over, at agenturet afholdt regelmæssige generalforsamlinger for at holde sit personale orienteret og involveret i denne periode;
8.

bemærker med bekymring, at Revisionsretten i sin beretning om fællesforetagendets regnskaber henleder opmærksomheden på, at det samlede bidrag i naturalier fra industriens medlemmer til supplerende aktiviteter kun nåede op på 53 % af det minimumsbeløb på 1 755 000 000 EUR, der er fastsat i forordning (EU) nr. 560/2014; bemærker desuden, at det rapporterede bidrag i naturalier fra industriens medlemmer til operationelle aktiviteter ved udgangen af 2020 udgjorde ca. 95 700 000 EUR af de 433 000 000 EUR, der var indgået forpligtelser for, efter at alle Horisont 2020-indkaldelser var blevet iværksat; bemærker derfor, at denne situation tyder på en høj risiko for, at fællesforetagendet ved afslutningen af Horisont 2020-programmet ikke vil nå de forventede mål for bidraget i naturalier fra sine industrimedlemmer, der er fastsat i forordning (EU) nr. 560/2014 og vedtagne årlige arbejdsplaner; noterer sig fællesforetagendets svar om, at denne forskel efter dets opfattelse vil blive mindsket betydeligt i de kommende år, eftersom anmeldelsen og certificeringen af bidrag i naturalier vil stige betydeligt i takt med afslutningen af fællesforetagendets projekter, og at industriens medlemmer desuden forpligtede sig til yderligere investeringsmål for 2021 og derefter i deres finansielle overslag, som blev forelagt fællesforetagendets bestyrelse; opfordrer fællesforetagendet til at aflægge rapport til dechargemyndigheden om eventuelle udviklinger i denne henseende; bemærker, at det samlede beløb i bidrag i naturalier til supplerende aktiviteter på 916 000 000 EUR ved udgangen af 2019 omfattede ca. 216 000 000 EUR i bidrag i naturalier rapporteret for 2019, men for hvilke certificeringsprocessen ikke var blevet afsluttet som følge af covid-19, og at processen er i gang som nævnt i Revisionsrettens beretning; anmoder fællesforetagendet om at afslutte certificeringsprocessen for år 2019 senest i juni 2022;
13.

bemærker med tilfredshed, at instituttet ajourførte sin egen procedurehåndbog, så den nu også omfatter en politik for forebyggelse af chikane; bemærker, at instituttet i 2020 afholdt et tilsynsmøde med en psykolog for at udveksle bedste praksis og drøfte vanskelige ledelsessituationer; bemærker, at der er vedtaget en ny strategi for menneskelige ressourcer for perioden 2021-2027, og at denne strategi omfatter en nultolerancepolitik over for respektløs adfærd; bemærker med tilfredshed, at alle nyankomne i 2020 tog del i et introduktionsmøde om chikane og hørte et oplæg fra de fortrolige rådgivere;
5.

bemærker med hensyn til opfølgningen på tidligere års bemærkninger, at instituttet har identificeret muligheder for at dele ressourcer, udvikle sine synergier og øge samarbejdet med andre EU-agenturer med henblik på at forbedre effektiviteten; glæder sig navnlig over undertegnelsen i 2020 af tre aftalememoranda vedrørende uddannelsesydelser, indkøbspraksis, deling af indhold og HR-forvaltning med hhv. Den Europæiske Unions Kontor for Intellektuel Ejendomsret, Den Europæiske Tilsynsmyndighed for Forsikrings- og Arbejdsmarkedspensionsordninger og Den Europæiske Unions Agentur for Uddannelse inden for Retshåndhævelse; bemærker endvidere, at instituttet er interesseret i at deltage i et projekt, som gennemføres af den ungarske regering, der sigter mod at stille fælles kontorfaciliteter til rådighed for alle internationale organisationer med hjemsted i Budapest; opfordrer instituttet til at aflægge rapport til dechargemyndigheden om udviklingen for så vidt angår disse partnerskaber;
18.

bemærker, at Den Interne Revisionstjeneste (IAS) i 2020 i overensstemmelse med den strategiske interne revisionsplan for 2019-2021 iværksatte en revision for at vurdere, om udformningen og produktiviteten og effektiviteten af det eksisterende interne kontrolsystem var hensigtsmæssig, og at den konkluderede, at fællesforetagendet BCB 2 har indført et effektivt og produktivt internt kontrolsystem til gennemførelse og afslutning af tilskudsaftaler under Horisont 2020-programmet, og at den har styrket den forudgående kontrol og initiativer for at fremme formidling og udnyttelse, og at den desuden ikke har identificeret nogen kritiske eller meget vigtige spørgsmål;
9.

glæder sig over agenturets samarbejde med andre agenturer, navnlig Det Europæiske Agentur for Grænse- og Kystbevogtning, Det Europæiske Institut til Forbedring af Leve- og Arbejdsvilkårene, Det Europæiske Institut for Ligestilling mellem Mænd og Kvinder, Den Europæiske Unions Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed, Den Europæiske Unions Agentur for Strafferetligt Samarbejde, Den Europæiske Unions Agentur for Uddannelse inden for Retshåndhævelse, Det Europæiske Asylstøttekontor og Det Europæiske Overvågningscenter for Narkotika og Narkotikamisbrug med henblik på at nå fælles politiske mål; glæder sig over, at agenturet desuden regelmæssigt støtter andre EU-agenturer for at afspejle de forpligtelser, der følger af Den Europæiske Unions charter om grundlæggende rettigheder (»chartret«) i deres arbejde; opfordrer agenturet til at fortsætte med at udforske mulighederne for at dele ressourcer og personale til overlappende opgaver med andre agenturer med lignende aktiviteter;